Diari Oficial de la Generalitat Valenciana


Sumari del DOGV 7162, del 28-11-2013 (2013/11234)

Notificació del laude emés per la Junta Arbitral de Transports de València. Expedient número V-339/2012.
--------------------------------------------------------------------------------------------------------

### Dades del document

Número de DOGV
:   7162

Data del DOGV
:   28-11-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/11955


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-339/2012. [2013/11202]  
Ramón Escrig Moreno, president de la Junta Arbitral de Transports de València, manifesta que d'acord amb els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Silcar Import, SL, que s'ha dictat el laude respecte a l'expedient referit i que no ha sigut possible notificar-lo per desconegut, parador ignorat o absència. Per això es fa a través de la publicació present als efectes legals oportuns. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: Aurora Costa Vicente, Jaime Agramunt Font de Mora. Secretària-vocal: Amparo Peris Catalá. Parts. Reclamant: Transportes Alfonso Zamorano, SLU, representada per Pilar Navarro Soriano. Reclamat: Silcar Import, SL, que no compareix a l'acte de vista.  
A València, a 21 de maig de 2013, a les 11.55 hores, es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-339/2012, i es du a terme la vista oral respecte de la següent reclamació: impagament de ports. Incompareixença del demandat.  
  
El president inicia la vista oral i es comprova la identitat de la part compareixent i la qualitat amb què intervé.  
A la part reclamada li va ser notificada la demanda i la citació a vista per al dia 21 de maig de 13 per mitjà d'un escrit rebut el 10 de maig de 2013 per Octavio Daras Álvarez (empleat) en la seu de la demandada segons queda acreditat amb el certificat expedit pel servici de Correus que consta en l'expedient.  
Se li concedix la paraula a la reclamant, que basa la reclamació en els antecedents de fet següents:  
1. Es ratifica en tots els motius de les seues demandes i manifesta que a conseqüència de les relacions comercials entre les parts, la reclamant va dur a terme diversos transports, per compte de la reclamada, que queden reflectits en les factures expedides a l'efecte i que consten adjuntes a la demanda. Estes factures són la númerp s/0243918, de 31.03.2012 per import de 812,91 euros, la número VAL0001359, de 31.07.2012 per import de 123,91 euros i la número s/0251909, de 31.08.2012 per import de 10,54 euros. A compte de les factures reclamades la demandada va fer un pagament a compte de 217,21 euros, i queda pendent de pagament la quantitat que hui es reclama de 730,15 euros.  
Després de gestions reiterades de cobrament sense aconseguir-ho interposa esta demanda, en què sol·licita que una vegada que li siga reconegut el dret es condemne a la reclamada al pagament de 730,15 euros.  
Sense més al·legacions, es dóna la vista per acabada.  
  
S'apliquen els fonaments jurídics següents:  
1. La competència territorial de la Junta, de la qual no s'al·lega res, ve determinada en els articles 6 i 7.2 del Reglament de la LOTT (RD 1211/90).   
2. La submissió ve determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol d'Ordenació dels Transports Terrestres: ?es presumirà que hi ha el referit acord de sotmetiment a l'arbitratge de les Juntes sempre que la quantia de la controvèrsia no excedisca de 6.000,00 euros i sempre que cap de les parts que intervenen en el contracte hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o l'activitat contractada?. No consta en l'expedient cap manifestació en el sentit preceptuat.  
3. Dels documents aportats i de les declaracions realitzades durant la vista es deduïx que efectivament els transports reclamats es van dur a terme tal com han sigut detallats, cosa que dóna un dret de cobrament a favor de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la Junta, per unanimitat, dicta el laude següent:  
  
Estimar la demanda interposada per Transportes Alfonso Zamorano, SLU, representada per Pilar Navarro Soriano, contra Silcar Import, SL, ja que dels fets relatats, documents probatoris i declaracions efectuades s'establix que els transports es van dur a terme tal com havien sigut contractats, cosa que dóna el dret de cobrament a favor de la demandant.  
  
Per tot això, Silcar Import, SL, abonarà a Transportes Alfonso Zamorano, SLU, la quantitat de set-cents trenta euros amb quinze cèntims (730,15 euros).  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència d'això, en els deu dies següents al de la notificació del laude se'n podrà sol·licitar a esta Junta Arbitral la correcció, l'aclariment o el complement, d'acord amb l'article 39 de la Llei d'Arbitratge esmentada.  
Quan hagen passat vint dies des de la notificació d'este laude a les parts, podrà instar-se'n l'execució forçosa davant del Jutjat de 1a Instància de València, d'acord amb els articles 44 i 45 de la Llei 60/2003, de 23 de desembre, d'Arbitratge i 548 de la Llei 1/2000, de 7 de gener, d'Enjudiciament Civil.»  
Estos terminis de recursos continguts en el laude transcrit seran computables a partir de l'endemà de la publicació de l'edicte present en el Diari Oficial de la Comunitat Valenciana.  
  
València, 8 de novembre de 2013.- El president de la Junta Arbitral de Transports de València: Ramón Escrig Moreno.